Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 42/05)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMA APSTIPRINĀŠANU

“Cabernet d’Anjou”

Atsauces numurs: PDO-FR-A1005-AM01

Paziņojuma datums: 14.11.2019.

APSTIPRINĀTĀ GROZĪJUMA APRAKSTS UN PAMATOJUMS

1. Ģeogrāfiskais apgabals

Ģeogrāfiskais apgabals tiek izteikts šādā redakcijā: “Visi ražošanas posmi vīnam, uz kuru var attiekties kontrolētais cilmes vietas nosaukums (..) “Cabernet d’Anjou” (..), notiek ģeogrāfiskajā apgabalā, kas aptver šādu pašvaldību teritoriju, pamatojoties uz 2018. gada oficiālo ģeogrāfisko kodu:

— Deux-Sèvres departamentā: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay un Val en Vignes (agrākās deleģēto pašvaldību Bouillé-Saint-Paul un Cersay teritorijas);

— Maine-et-Loire departamentā: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (agrākās deleģēto pašvaldībuChamp-sur-Layon, Faveraye-Mâchelles, Faye-d’Anjou, Rablay-sur-Layon un Thouarcé teritorijas), Blaison-Saint-Sulpice (agrākās deleģēto pašvaldību Blaison-Gohier un Saint-Sulpice teritorijas), Bouchemaine, Brain-sur-Allonnes, Brézé, Brissac Loire Aubance (agrākās deleģēto pašvaldību Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire un Vauchrétien teritorijas), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (agrākās deleģēto pašvaldību Chanzeaux, La Jumellière un Valanjou teritorijas), Cizay-la-Madeleine, Cléré-sur-Layon, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (agrākās deleģēto pašvaldību Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon un Les Verchers-sur-Layon teritorijas), Épieds, Fontevraud-l’Abbaye, Les Garennes sur Loire (agrākās deleģēto pašvaldību Juigné-sur-Loire un Saint-Jean-des-Mauvrets teritorijas), Gennes-Val-de-Loire (agrākās deleģēto pašvaldību Chênehutte-Trèves-Cunault, Gennes, Grézillé, Saint-Georges-des-Sept-Voies un Le Thoureil teritorijas), Huillé, Ingrandes-Le Fresne sur Loire (agrākā deleģētās pašvaldības Ingrandes teritorija), Jarzé Villages (agrākā deleģētās pašvaldības Lué-en-Baugeois teritorija), Louresse-Rochemenier, Lys-Haut-Layon (agrākās deleģēto pašvaldību Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont un Vihiers teritorijas), Mauges-sur-Loire (agrākās deleģēto pašvaldību La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine un Saint-Laurent-du-Mottay teritorijas), Mazé-Milon (agrākā deleģētās pašvaldības Fontaine-Milon teritorija), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (agrākās deleģēto pašvaldību Bouzillé, Champtoceaux, Drain, Landemont, Liré un La Varenne teritorijas), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Melaine-sur-Aubance, Saumur, Savennières, Soulaines-sur-Aubance, Souzay-Champigny, Terranjou (agrākās deleģēto pašvaldību Chavagnes, Martigné-Briand un Notre-Dame-d’Allençon teritorijas), Tuffalun (agrākās deleģēto pašvaldību Ambillou-Château, Louerre un Noyant-la-Plaine teritorijas), Turquant, Les Ulmes, Val-du-Layon (agrākās deleģēto pašvaldību Saint-Aubin-de-Luigné un Saint-Lambert-du-Lattay teritorijas), Varennes-sur-Loire, Varrains, Vaudelnay un Villevêque;

— Vienne departamentā: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay un Les Trois-Moutiers.

Kartogrāfijas dokumenti, kuros attēlots ģeogrāfiskais apgabals, ir pieejami Izcelsmes un kvalitātes valsts institūta tīmekļa vietnē.”

Redakcionāls grozījums – jaunajā administratīvo vienību sarakstā ir ņemta vērā teritoriju apvienošana vai citas administratīvo teritoriju robežu izmaiņas, kas notikušas kopš specifikācijas apstiprināšanas. Lielākas juridiskās noteiktības labad tajā ir atsauce uz spēkā esošo oficiālo ģeogrāfisko kodu, ko katru gadu atjaunina Valsts statistikas un ekonomisko pētījumu birojs (INSEE). Ģeogrāfiskā apgabala perimetrs nemainās.

Visbeidzot, lai sabiedrība būtu labāk informēta, ir minēts, ka Izcelsmes un kvalitātes valsts institūta (INAO) tīmekļa vietnē ir darīti pieejami kartogrāfijas dokumenti, kuros ir attēlots ģeogrāfiskais apgabals.

Attiecīgi ir grozīts vienotā dokumenta 6. punkts, kas attiecas uz ģeogrāfisko apgabalu.

2. Noteiktais zemesgabalu apgabals

Specifikācijas 1. nodaļas IV iedaļas 2. punktā pēc vārdiem “2007. gada 5. septembrī” pievieno vārdus “un 2017. gada 19. janvārī”.

Šis grozījums izdarīts, lai pievienotu datumu, kurā kompetentā valsts iestāde apstiprināja ģeogrāfiskajā ražošanas apgabalā ietilpstošā noteiktā zemesgabalu apgabala demarkācijas izmaiņas. Zemesgabalu apgabala robežu noteikšana nozīmē ar attiecīgo aizsargāto cilmes vietas nosaukumu apzīmētā produkta ražošanai piemērotu zemesgabalu noteikšanu ģeogrāfiskajā ražošanas apgabalā.

Specifikācijas 1. nodaļas IV iedaļas 2. punktā vārdi “1996. gada 4. septembrī” tiek aizstāti ar vārdiem “1996. gada 4. un 5. septembrī”.

Ar šo grozījumu izlabo datumu, kurā valsts iestāde apstiprināja noteikto zemesgabalu apgabalu.

Šis grozījums vienoto dokumentu neietekmē.

3. Tiešās apkaimes apgabals

1. nodaļas IV iedaļas 3. punktā pašvaldību teritoriju sarakstu aizstāj ar šādu:

— Indre-et-Loire departamentā: Saint-Nicolas-de-Bourgueil;

— Loire-Atlantique departamentā: Ancenis, Le Loroux-Bottereau, Le Pallet, La Remaudière, Vair-sur-Loire (agrākā deleģētās pašvaldības Anetz teritorija) un Vallet;

— Maine-et-Loire departamentā: Orée d’Anjou (agrākā deleģētās pašvaldības Saint-Laurent-des-Autels teritorija) un Saint-Martin-du-Fouilloux.

Tādējādi tiek ņemta vērā pašvaldību apvienošanās, kas notikusi kopš specifikācijas iepriekšējās versijas publicēšanas. Tiešās apkaimes apgabala perimetrs nemainās.

Attiecīgi ir grozīts vienotā dokumenta 9. punkts, kas attiecas uz papildu nosacījumiem.

4. Agrovides pasākumi

1. nodaļas VI iedaļas 2. punktā pievieno šādu tekstu: “Rindstarpās ir obligāti jābūt koptai augu segai no pašizsējas vai sētiem augiem; ja šādas augu segas nav, operators apstrādā augsni, lai kontrolētu pašizsējas augus, vai pamatoti lieto bioloģiskās kontroles līdzekļus, ko apstiprinājušas valsts vīnkopības iestādes. Ja zemesgabalā tiek lietoti bioloģiskās kontroles herbicīdi, citus herbicīdus lietot ir aizliegts.”

Šis grozījums ir saistīts ar pašreizējām izmaiņām operatoru praksē – vispārējo tendenci Anžū [Anjou] apgabala vīnkopībā pāriet uz agroekoloģiju. Tai raksturīgs tas, ka tehniskajos zemes apsaimniekošanas paņēmienos aizvien vairāk tiek ņemti vērā vides jautājumi. Dodot priekšroku augu segai vai mehāniskai ravēšanai, vai bioloģiskās kontroles līdzekļu izmantošanai, tiek mazināta ķīmisko herbicīdu izmantošana. Šai herbicīdu izmantošanas samazināšanai vajadzētu ļaut stiprināt vīnkoku audzēšanai paredzēto augšņu aizsardzību un saglabāt to dabiskās funkcijas (auglība, bioloģiskā daudzveidība, bioloģiskā attīrīšana), kas veicina vīnu kvalitāti un autentiskumu un nostiprina jēdzienu “vietējais kolorīts”.

Šis grozījums vienoto dokumentu neietekmē.

5. Paziņojums par vīnogu ražas novākšanas sākuma datumu

1. nodaļas VII iedaļas 1. punkta a) apakšpunktā teikumu “Vīnogu ražas novākšanas sākuma datumu nosaka saskaņā ar Lauku un jūras zvejas kodeksa D. 645-6. panta noteikumiem.” svītro.

Mūsdienās vairs nav nepieciešams noteikt vīnogu ražas novākšanas sākuma datumu, jo operatoriem ir daudz dažādu instrumentu, ar kuriem tie var precīzi novērtēt vīnogu gatavību. Visiem operatoriem ir vairāki individuāli un kolektīvi līdzekļi un ierīces, ar ko var precīzi noteikt optimālo datumu, kad sākt ražas novākšanu katrā vīnogulāju laukā atkarībā no ražošanas mērķiem.

Šis grozījums vienoto dokumentu neietekmē.

6. Cukuru saturs

1. nodaļas IX iedaļas 1. punkta c) apakšpunktā pēc vārdiem “Vīnu īpašības” pievieno vārdus “pēc fermentācijas”.

Šis grozījums tiek veikts, lai nejauktu cukuru saturu pēc fermentācijas ar cukuru saturu pirms fermentācijas, jo būtībā ir svarīgi norādīt, ka šis saturs jāpārbauda pēc fermentācijas.

Attiecīgi ir grozīts vienotā dokumenta 4. punkts.

7. Subtraktīvā bagātināšanas metode

IX iedaļas 1. punkta d) apakšpunktam pievieno šādu daļu: “Ražojot (..) sārtvīnus, kurus var apzīmēt ar kontrolēto cilmes vietas nosaukumu “Cabernet d’Anjou” (..), ir atļauts izmantot iztvaicēšanas paņēmienus, un maksimālais daļējās koncentrācijas līmenis attiecībā pret izmantoto tilpumu ir 10 %.”

Šis grozījums izriet no eksperimentiem, kas veikti ar vairāku gadu vīnogām, pierādot, ka ar piemērotu izejvielu, kurai ir labs kvalitātes potenciāls, ar maksimālo koncentrācijas līmeni 10 % un attiecībā uz bagātinājumiem, kuru kopējā spirta tilpumkoncentrācija nepārsniedz 15 %, reversās osmozes metodei nav nelabvēlīgas iedarbības uz vīniem. Nelabvēlīgu klimatisko apstākļu gadījumā subtraktīvās bagātināšanas metodes atsevišķos gados var līdzsvarot misas sastāvu.

Šis grozījums vienoto dokumentu neietekmē.

8. Vīna darītavas jauda

1. nodaļas IX iedaļas 1. punkta e) apakšpunktā teikumu “Katra uzņēmēja vīna darītavas (vinifikācijas) jauda ir vismaz 1,4 reizes lielāka par saimniecības vidējo ražu pēdējos piecos gados.” aizstāj ar teikumu “Katra uzņēmēja vīna darītavas (vinifikācijas) jauda ir vismaz 1,4 reizes lielāka par pēdējos piecos gados vidējo vīnā pārraudzēto apjomu”.

Specifikācijā bija atsauce nevis uz tilpuma daudzumu (izteiktu hl vai m3), bet uz ražu, tas ir, ražas daudzumu dalot ar ražošanas platību (izteiktu, piemēram, hl/ha). Ierosinātais grozījums ļauj novērst šo neatbilstību daudzumu ziņā, neko nemainot pēc būtības (minimālā jauda joprojām ir 1,4 reizes lielāka par saimniecības vidējo vīnā pārraudzēto apjomu iepriekšējās sezonās).

Šis grozījums vienoto dokumentu neietekmē.

9. Vīna aprite

Tiek svītrots 1. nodaļas IX iedaļas 5. punkta b) apakšpunkts attiecībā uz datumu, kad atļauta vīna laišana apritē starp apstiprinātiem noliktavu turētājiem.

Šis grozījums vienoto dokumentu neietekmē.

10. Saikne ar ģeogrāfisko apgabalu

Saiknes apraksts ir pārskatīts, lai precizētu attiecīgo pašvaldību skaitu (70, nevis 126).

Attiecīgi ir grozīts vienotā dokumenta 8. punkts, kas attiecas uz saikni.

11. Pārejas pasākums

Pārejas pasākumi, kuru termiņš ir beidzies, ir svītroti.

1. nodaļas XI iedaļā tiek pievienots šāds teksts: “Noteikumi par pienākumu starp rindām nodrošināt kontrolētu, savvaļā veidojušos augu vai apsētu segu vai, ja šīs augu segas nav, pienākums uzņēmējam veikt augsnes apstrādi vai izmantot bioloģiskās kontroles līdzekļus, lai ierobežotu savvaļas augu augšanu, neattiecas uz vīnadārziem, kuri jau ir iekopti (izveidoti) šīs specifikācijas apstiprināšanas dienā un kuros attālums starp rindām nepārsniedz 1,70 metrus.”

Pārejas pasākums ļauj nesodīt to vīnadārzu apsaimniekotājus, kuros pašreizējais audzēšanas veids nav pielāgots agrovides noteikumiem. Ļoti blīvi audzētiem vīnkokiem, kuru attālums starp rindām ir mazāks par vai vienāds ar 1,70 metriem, pastāvīga zālāju zelmeņa uzturēšana vai augsnes apstrādes īstenošana var radīt tehniskas problēmas (saistībā ar mehanizāciju, aprīkojumu, rīkiem). Ja vīnkoki ir zemi, zelmenis palielina arī pavasara salnu radīto risku. Turklāt augu segas klātbūtne rada lielāku konkurenci starp vīnkokiem ūdens piegādes ziņā, jo stādījumu blīvums ir lielāks. Savukārt vīnkokiem, kas tiks stādīti pēc specifikācijas apstiprināšanas, (apzinoties iemeslus) jāatbilst ieviestajām agrovides prasībām neatkarīgi no to stādīšanas blīvuma un attāluma starp rindām.

Šis grozījums vienoto dokumentu neietekmē.

12. Reģistra uzturēšana

2. nodaļas II iedaļas 3. punktā vārdu “potenciālā” aizstāj ar vārdu “dabiskā”.

Lai nodrošinātu atbilstību tai redakcijai, kas izmantota visās Anžū [Anjou] un Somīras [Saumur] apgabala specifikācijās, ar formulējumu “spirta dabiskā tilpumkoncentrācija” aizstāj formulējumu “potenciālā stiprība” vai “pakāpe”. Šie grozījumi padara specifikāciju vieglāk lasāmu. Reģistru uzturēšanas noteikumu saskaņošanas mērķis ir atvieglot šo reģistru pārbaudes plāna sagatavošanu un reģistru kontroli.

Šis grozījums vienoto dokumentu neietekmē.

13. Galvenie pārbaudāmie parametri

3. nodaļa ir pārskatīta, lai saskaņotu galveno pārbaudāmo parametru izklāstu visās Anžū un Somīras apgabala specifikācijās.

Šis grozījums vienoto dokumentu neietekmē.

VIENOTS DOKUMENTS

1. Produkta nosaukums

“Cabernet d’Anjou”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

Šie vīni ir nedzirkstošie sārtvīni ar tālāk uzskaitītajām analītiskajām īpašībām.

Vīnu dabiskā minimālā spirta tilpumkoncentrācija ir 10,5 %.

Fermentējamo cukuru (glikozes un fruktozes) saturs vīnos pēc fermentācijas ir ne mazāks par 10 gramiem uz litru.

Pēc bagātināšanas spirta kopējā tilpumkoncentrācija vīnos nepārsniedz 13 %.

Gaistošais skābums, kopējais skābums un kopējais sēra dioksīda saturs ir tādi, kā noteikts Kopienas tiesību aktos, bet jebkurai nefasētai vīna partijai, kuru drīkst papildināt ar norādi “primeur” [agrīnais] vai “nouveau” [jaunais], gaistošais skābums nepārsniedz 10,2 miliekvivalentus litrā.

Vīni satur fermentējamos cukurus, un tie ir vairāk vai mazāk saldi. To izteiktais aromāts atklāj vīnogu šķirņu īpatnības. Taču ir spēcīgi jūtamas arī augļu (persiku, zemeņu, citrusaugļu u. c.) nianses. Šiem vīniem raksturīga līdzsvarota garša, kas ir gan svaiga, gan sātīga. To aromāts ir ļoti noturīgs.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) 10 Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a. Galvenās vīndarības metodes

Stādījumu biezība – rindstarpu platums

Agrotehniskie paņēmieni

Vīnkoku stādījumu minimālā biezība ir 4 000 vīnkoku stādu uz hektāru platības. Rindstarpu platums tajos nedrīkst būt lielāks par 2,50 metriem, bet atstatums starp vienas rindas vīnkokiem nedrīkst būt mazāks par 1 metru. Ja vīnadārzā vīnkoku stādījumu biezība ir mazāka par 4 000 vīnkoku uz hektāru, bet nav mazāka par 3 300 vīnkoku uz hektāru, no šā lauka novāktajai ražai var piemērot kontrolētu cilmes vietas nosaukumu, ja ir ievēroti specifikācijā izklāstītie noteikumi par vīnogulāju siešanu un lapotnes augstumu. Rindstarpu platums tajos nedrīkst būt lielāks par 3 metriem, bet atstatums starp vienas rindas vīnkokiem nedrīkst būt mazāks par 1 metru.

Noteikumi par vīnogulāju apgriešanu un siešanu

Agrotehniskie paņēmieni

Vīnogulājus apgriež vēlākais 30. aprīlī jauktās griešanas tehnikā, atstājot ne vairāk kā 14 vīnstīgu pumpuru uz katra vīnkoka un ne vairāk kā 8 vīnstīgu pumpurus uz galvenā zara.

Piesietās lapotnes augstums atbilst vismaz rindstarpas platumam, kas reizināts ar 0,6. Piesietās lapotnes augstumu mēra starp lapotnes apakšējo robežu, kas ir vismaz 40 centimetru augstumā virs zemes, un augšējo apgriešanas robežu, kura noteikta vismaz 20 centimetrus virs augšējās piesiešanai paredzētās stieples.

Vīnadārzos, kuros stādīšanas blīvums ir mazāks par 4 000 vīnkokiem uz hektāru, bet lielāks par vai vienāds ar 3 300 vīnkokiem uz hektāru, ir jāatbilst arī šādiem noteikumiem par piesiešanu pie balstiem: piesienamo virsotņu minimālais augstums virs zemes ir 1,90 metri; piesiešanas sistēma sastāv no 4 līmeņu stieplēm; augšējās stieples minimālais augstums ir 1,85 metri virs zemes.

Apūdeņošana

Agrotehniskie paņēmieni

Apūdeņošana ir aizliegta.

Īpašā vīndarības metode

Enoloģiskās ogles izmantošana atsevišķi vai kombinācijā ar sagatavotiem preparātiem ir aizliegta.

Koksnes gabalu izmantošana ir aizliegta.

Vīnu spirta kopējā tilpumkoncentrācija pēc stiprināšanas nepārsniedz 13 %.

Līdztekus še iepriekš izklāstītajiem noteikumiem vīndarības metožu jomā jāievēro arī attiecīgās saistības, kas minētas Kopienas tiesību aktos un Lauku un jūras zvejas kodeksā.

b. Maksimālās ražas

69 hektolitri no hektāra.

6. Noteiktais ģeogrāfiskais apgabals

Visi ražošanas posmi vīnam, uz kuru var attiekties kontrolētais cilmes vietas nosaukums “Cabernet d’Anjou”, notiek ģeogrāfiskajā apgabalā, kas ietver šādu pašvaldību teritoriju saskaņā ar 2018. gada oficiālo ģeogrāfisko kodu:

— Deux-Sèvres departamentā: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay un Val en Vignes (agrākās deleģēto pašvaldību Bouillé-Saint-Paul un Cersay teritorijas);

— Maine-et-Loire departamentā: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (agrākās deleģēto pašvaldību Champ-sur-Layon, Faveraye-Mâchelles, Faye-d’Anjou, Rablay-sur-Layon un Thouarcé teritorijas), Blaison-Saint-Sulpice (agrākās deleģēto pašvaldību Blaison-Gohier un Saint-Sulpice teritorijas), Bouchemaine, Brain-sur-Allonnes, Brézé, Brissac Loire Aubance (agrākās deleģēto pašvaldību Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire un Vauchrétien teritorijas), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (agrākās deleģēto pašvaldību Chanzeaux, La Jumellière un Valanjou teritorijas), Cizay-la-Madeleine, Cléré-sur-Layon, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (agrākās deleģēto pašvaldību Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon un Les Verchers-sur-Layon teritorijas), Épieds, Fontevraud-l’Abbaye, Les Garennes sur Loire (agrākās deleģēto pašvaldību Juigné-sur-Loire un Saint-Jean-des-Mauvrets teritorijas), Gennes-Val-de-Loire (agrākās deleģēto pašvaldību Chênehutte-Trèves-Cunault, Gennes, Grézillé, Saint-Georges-des-Sept-Voies un Le Thoureil teritorijas), Huillé, Ingrandes-Le Fresne sur Loire (agrākā deleģētās pašvaldības Ingrandes teritorija), Jarzé Villages (agrākā deleģētās pašvaldības Lué-en-Baugeois teritorija), Louresse-Rochemenier, Lys-Haut-Layon (agrākās deleģēto pašvaldību Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont un Vihiers teritorija), Mauges-sur-Loire (agrākās deleģēto pašvaldību La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine un Saint-Laurent-du-Mottay teritorijas), Mazé-Milon (agrākā deleģētās pašvaldības Fontaine-Milon teritorija), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (agrākās deleģēto pašvaldību Bouzillé, Champtoceaux, Drain, Landemont, Liré un La Varenne teritorijas), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Melaine-sur-Aubance, Saumur, Savennières, Soulaines-sur-Aubance, Souzay-Champigny, Terranjou (agrākās deleģēto pašvaldību Chavagnes, Martigné-Briand un Notre-Dame-d’Allençon teritorijas), Tuffalun (agrākās deleģēto pašvaldību Ambillou-Château, Louerre un Noyant-la-Plaine teritorijas), Turquant, Les Ulmes, Val-du-Layon (agrākās deleģēto pašvaldību Saint-Aubin-de-Luigné un Saint-Lambert-du-Lattay teritorijas), Varennes-sur-Loire, Varrains, Vaudelnay un Villevêque;

— Vienne departamentā: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay un Les Trois-Moutiers.

7. Galvenās vīna vīnogu šķirnes

Cabernet-Sauvignon N

Cabernet franc N

8. Saiknes vai saikņu apraksts

Informācija par ģeogrāfisko apgabalu

Saikni veidojošo dabas faktoru apraksts

Ģeogrāfiskais apgabals aptver divus lielus ģeoloģiskos kompleksus, kuros vīnadārzi lielākoties aug upju krasta nogāzēs un vairākās plakankalnēs – rietumos pirmskembrija un paleozoja laikmeta platforma savienojas ar Armorikas masīvu; austrumos Parīzes baseina mezozoja un kainozoja ēras ieži pārklāj seno pamatni. Šī ģeoloģiskā īpatnība atšķir ģeogrāfiskā apgabala rietumu daļu, ko raksturo slānekļa, jo īpaši šīfera, klātbūtne un ko vietējie dēvē par “melno Anžū”[Anjou noir], no ģeogrāfiskā apgabala austrumu daļas, kam raksturīgs krīta tufs (Somīra [Saumur]) ar vietējo nosaukumu “baltais Anžū”[Anjou blanc].

Ģeogrāfiskais apgabals, kas vēsturiski bija saistīts ar bijušo Anžū provinci, 2018. gadā lielākoties aptvēra Mēnas un Luāras [Maine-et-Loire] departamenta dienvidu daļu (70 pašvaldības), kā arī Desevras [Deux-Sèvres] (14 pašvaldības) un Vjennas [Vienne] (9 pašvaldības) departamentu ziemeļu daļu.

Vīnogu audzēšanai paredzētos zemesgabalus veido dažādu ģeoloģisko formāciju augsnes. Kaut arī šīs augsnes ir ļoti atšķirīgas, pārsvarā tās ir nabadzīgas, un tām ir mērenas ūdens rezerves. Tām ir arī laba termiskā izturība.

Ģeogrāfiskajā apgabalā ir mērens okeāna klimats ar diezgan nelielām temperatūras svārstībām, ņemot vērā, no vienas puses, Atlantijas okeāna salīdzinošo tuvumu un, no otras puses, Luāras un tās pieteku termoregulējošo iedarbību, kā arī to, ka vīnadārzi ir ierīkoti nogāzēs. Jāpiemin, ka attiecībā uz Anžū mēreno klimatu ir iegājies izteiciens “douceur angevine” – realitātē tas jo īpaši izpaužas ziemās, garajos pavasaros un rudeņos, bet vasarās bieži valda liels karstums. Reljefa orientācija no ziemeļrietumiem uz dienvidaustrumiem aizsargā pret rietumu vējiem, kas bieži vien ir mitruma pārpilni. Tādējādi ģeogrāfiskajā apgabalā ir neliels nokrišņu daudzums, apgabals gūst labumu no fēna efekta un ir aizsargāts pret okeāna mitrumu, pateicoties Šoletē [Choletais] un Možas [Mauges] augstajam reljefam. Nokrišņu daudzums gadā ir aptuveni 585 milimetri, savukārt Šoletē tas ir gandrīz 800 milimetri.

Saikni veidojošo cilvēkfaktoru apraksts

Ir zināms, ka jau kopš mūsu ēras 1. gadsimta Anžū bez pārtraukuma tiek kopti vīnadārzi. Vīnogulāji tur plaukst un zeļ, kā to apliecina šīs pāris rindiņas no Apolonija dzejoļa (6. gadsimtā): “Netālu no Bretaņas ir pilsēta, kas celta uz klints, bagāta ar Cerēras un Bakha dāvanām, un tās vārds ir cēlies no grieķu nosaukuma Andégave (Anžē, [Angers]).” Lai gan Anžū vīnadārzi klosteru aizgādībā attīstījās visu viduslaiku periodu un izpletās Luāras krastos un apkārt Anžē pilsētai, patiesu ievērību tie guva 12.–13. gadsimtā. Anrī II un Akvitānijas Eleonoras valdīšanas laikā “Anžū vīns” nonāca uz visievērojamākajiem galdiem.

Ražošana ievērojami attīstījās 16. gadsimtā, pateicoties holandiešu tirgoņiem, kuri meklēja vīnu Holandei un kolonijām. Holandieši iepirka daudz vīna, un tirdzniecība 18. gadsimtā uzplauka tik ļoti, ka transporta vajadzībām Lajonas [Layon] upe, kas šķērso ģeogrāfisko apgabalu, tika pielāgota kuģošanai. “Anžū vīnu” lieliskā reputācija tomēr pastiprināja alkatību un tika noteikti daudzi nodokļi (nodeva par kravu, kasti, vairumtirdzniecības nodoklis, mazumtirdzniecības nodoklis, tranzīta nodoklis u. c.), un šie nodokļi kaitēja tirdzniecībai. Vandejas [Vendée] karu postījumi izpostīja arī vīnadārzus. Labklājība tika atgūta tikai 19. gadsimtā. 1881. gadā vīnadārzu platība aizņēma 45 000 hektāru, un no tiem 10 000 hektāru saglabājās arī 1893. gadā, pēc laputs invāzijas.

Anžū apgabals ir pazīstams galvenokārt ar baltvīna ražošanu no ‘Chenin B.” šķirnes vīnogām. Tomēr pēc laputs krīzes paātrinājās arī ‘Cabernet franc N’ šķirnes un nedaudz vēlāk arī ‘Cabernet-Sauvignon N’ šķirnes vīnogulāju stādīšana. Vīndarība 20. gadsimta sākumā galvenokārt orientējās uz “iesarkanajiem”(rouget) vīniem – tas bija kafejnīcās patērētā vieglā vīna vietējais apzīmējums, un ar to sākās pirmais posms Anžū vīnadārzu pārveidē. Izmantojot vīnogu šķirnes ‘Grolleau N’ un ‘Grolleau gris G’, no kurām ražo “gaišos” (clairet) vīnus ar maz izteiktu krāsainību, un pievienojot nedaudz ‘Gamay N’ un ‘Pineau d’Aunis N’ šķirnes vīnogas, tika būtiski paplašināta ar kontrolētajiem cilmes vietas nosaukumiem “Cabernet d’Anjou” un “Rosé d’Anjou” pazīstamā un atzītā simboliskā sārtvīna ražošana. Šīs pārveides otrā posma pamatā bija ražotāju pieredze, kas iegūta, apsaimniekojot šo augu kompleksu. Novērojumi un analīze par labāko atbilstību starp vīnogu šķirni un tās stādījumu vietu, ražas potenciāla novērtēšana un vīndarības metožu pārzināšana 20. gadsimta 60. gados ļāva attīstīt sarkanvīna ražošanu.

Informācija par produkta kvalitāti un īpašībām

Sārtvīni satur fermentējamos cukurus, un tie ir vairāk vai mazāk saldi. To izteiktais aromāts atklāj vīnogu šķirņu īpatnības. Taču ir spēcīgi jūtamas arī augļu (persiku, zemeņu, citrusaugļu u. c.) nianses. Šiem vīniem raksturīga līdzsvarota garša, kas ir gan svaiga, gan sātīga. To aromāts ir ļoti noturīgs.

Cēloniskā mijiedarbība

Nedzirkstošie vīni

Ziemeļos augošie vīnadārzi un tos ieskaujošā īpatnējā ainava, mērenais klimats, ģeoloģiskās īpatnības un augsnes sastāvs – tas viss piešķir vīniem garšas identitāti, kas izceļas ar svaigumu.

Vīnkopības prakses daudzveidība, kas atkarīga no dažādiem ģeoloģiskiem un pedoloģiskiem apstākļiem, ir ļāvusi ražotājiem optimāli izvērst katras vīnogu šķirnes, kas nostiprinājās, raksturu. Vīndaru novērojumi un analīze par vīnogulāju audzēšanu ļauj viņiem noteikt vislabāko vīnadārza atrašanās vietu.

9. Citi būtiski nosacījumi (fasēšana, marķēšana, citas prasības)

Tiešās apkaimes apgabals

Tiesiskais regulējums

ES tiesību akti

Papildu nosacījuma veids

Atkāpe attiecībā uz ražošanu noteiktajā ģeogrāfiskajā apgabalā

Nosacījuma apraksts

Tiešās apkaimes apgabals, kas saskaņā ar atkāpi noteikts tādu vīnu raudzēšanai un gatavošanai, kurus var apzīmēt ar kontrolēto cilmes vietas nosaukumu “Cabernet d’Anjou”, pamatojoties uz 2018. gada oficiālo ģeogrāfisko kodu, sastāv no šādām pašvaldību teritorijām:

— Indre-et-Loire departamentā: Saint-Nicolas-de-Bourgueil;

— Loire-Atlantique departamentā: Ancenis, Le Loroux-Bottereau, Le Pallet, La Remaudière, Vair-sur-Loire (agrākā deleģētās pašvaldības Anetz teritorija) un Vallet;

— Maine-et-Loire departamentā: Orée d’Anjou (agrākā deleģētās pašvaldības Saint-Laurent-des-Autels teritorija) un Saint-Martin-du-Fouilloux.

Marķēšana

Tiesiskais regulējums

Valsts tiesību akti

Papildu nosacījuma veids

Papildu noteikumi attiecībā uz marķēšanu

Nosacījuma apraksts

Saskaņā ar specifikācijā paredzētajiem noteikumiem kontrolētajam cilmes vietas nosaukumam var pievienot norādi “primeur” [agrīnais] vai “nouveau” [jaunais].

Fakultatīvās norādes, kuru izmantošanu saskaņā ar Kopienas noteikumiem var reglamentēt dalībvalstis, marķējumā ir rakstītas ar burtiem, kuru izmēri ne augstumā, ne platumā nav lielāki par pusi no to burtu izmēriem, kuri izmantoti, atveidojot šo kontrolēto cilmes vietas nosaukumu.

Saskaņā ar specifikācijā izklāstītajiem noteikumiem kontrolēto cilmes vietas nosaukumu var papildināt ar ģeogrāfisko nosaukumu “Val de Loire”. Ģeogrāfiskās vienības “Val de Loire” nosaukumā izmantotie burti ne augstumā, ne platumā nedrīkst būt lielāki par divām trešdaļām no tiem burtiem, kādi izmantoti, atveidojot šo kontrolēto cilmes vietas nosaukumu.

Vīnus, uz kuriem attiecas norāde “primeur” vai “nouveau”, obligāti noformē ar norādi par ražas gadu.

Vīnu marķējumā var iekļaut mazākas ģeogrāfiskās vienības nosaukumu ar nosacījumu, ka: – tā ir kadastrā reģistrēta apdzīvota vieta; – šis nosaukums ir ierakstīts ražas deklarācijā. Kadastrā reģistrētās apdzīvotās vietas nosaukuma rakstzīmju lielums ne augstumā, ne platumā nepārsniedz pusi no to rakstzīmju lieluma, ar kurām atveido kontrolēto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-c7cad5d3-da9f-4088-aebd-c22f0626c5c3

(1) OV L 9, 11.1.2019., 2. lpp.